**Представено от «Електроинвест-22» ЕООД, уведомление за инвестиционно предложение (ИП) за: «Изграждане на Фотоволтаична централа само за продажба, в у.п.и.VIII -690, кв.53, с административен адрес гр. Мизия, ул. "Тоно Петров" № 7 и кабелна линия НН за присъединяване на ФЕЦ към електромерно табло», общ. Мизия, област Враца,**

Във връзка с внесено в РИОСВ- Враца уведомление от «Електроинвест-22» ЕООД за инвестиционно предложение (ИП) за: «Изграждане на Фотоволтаична централа само за продажба, в у.п.и.VIII -690, кв.53, с административен адрес гр. Мизия, ул. "Тоно Петров" № 7 и кабелна линия НН за присъединяване на ФЕЦ към електромерно табло», общ. Мизия, област Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

Съгласно представената информация (в уведомлението като цяло) се предвижда извършване на следните дейности:

- Предвижда се «Изграждане на Фотоволтаична централа само за продажба, в у.п.и.VIII -690, кв.53, с административен адрес гр. Мизия, ул. "Тоно Петров" № 7 и кабелна линия НН за присъединяване на ФЕЦ към електромерно табло».

- Фотоволтаичната инсталация се предвижда да бъде изградена върху метална конструкция разположена на терена с ориентация юг с азимут 0°. Енергията, генерирана от централата ще се използва за продажба към местното ЕРД. Централата ще бъде изградена от общо 60 броя фотоволтаични модули (соларни панели) с единична мощност от 500Wp. За преобразуване на генерираното постоянно електричество от соларните панели към такова с промишлена честота ще се използва соларен инвертор - Трифазен мрежов инвертор модел Huawei SUN2000-30KTL-M3 . Предвижда се монтирането на 2 броя електрически табла оборудвани със защитна и комутационна апаратура. Инсталираната мощност на фотоволтаичната електроцентрала е Pинст=30,00kWp, а максимално отдаваната мощност към електроразпределителната мрежа е Рм=29,61kW. Поради естеството на първичната енергия фотоволтаичната централа ще работи само през светлата част от денонощието. Управлението на фотоволтаичната централа е автоматично, зависимо от параметрите на електроразпределителната мрежа и ще се осъществява от инверторите. . За правилната работа на инверторите е необходимо да има „насрещно“ напрежение от мрежата на местното ЕРД. Инверторът работи по такъв начин с фотоволтаичните модули, че енергията преобразувана от модулите е максимално възможната за съответното ниво на радиация и околна температура. Това се осъществява с така наречения MPP Tracker. При изграждането на частта от инсталацията с постоянно напрежение се предвижда използването на соларни кабели със сечение 4 мм2 , които са в комплект с панелите за връзка между самите панели. От стринговете до инвертора ще бъдат положени соларни кабели 6 мм2. В частта с променливо напрежение се предвижда използване на кабел тип СВТ c 5х16 мм2 oт инверторa до ГРT фец-AC. Електромерното табло ще бъде монтирано на нов стоманено тръбен стълб, който ще бъде монтиран до границата на имота. За целта ще бъде изградена подземна кабелна линия с кабел СВТ с 4 х 16 мм2. Кабелът oт ГРТ фец до електромерното табло ще бъде положен в земен изкоп 0,8/0,4м върху пясъчна подложка или рохкава пръст без камъни и остри предмети. Общата дължина на трасето e 20m, а кабелната линия е с обща дължина 30м. Трасето на кабелната линия по цялата си дължина има сервитут за обслужване и ремонт 0,6м от страната на сгради и огради и 1,5 м от другата страна. Заземителна инсталация е с горещо поцинкована шина 40х4 мм положена в земен изкоп 0,8/0,4м и заземителна уредба с 3 кола от горещо поцинкована кръгла плътна стомана ф20мм. Външната мълниезащита ще бъде изпълнена с 1 брой мълниеприеник с изпреварващо действие AIDITEC SIGMA S2-45µs монтиран на мачта с височина 6,0 м над терена, със защитен радиус 31 м на кота +3,5м.

- Фундирането става чрез набиване с набивни машини минимум 1,50м в земята. За полагане на кабел се предвижда изкоп 0,40/0,80м-20м

- По време на строителния процес няма да бъдат генерирани вредни отпадъци. Очаква се да се генерират строителни отпадъци, които ще бъдат своевременно извозвани на площадка за строителни отпадъци, указана от Община Мизия. По време на експлоатацията на обекта ще се генерират битови отпадъци.

- При реализацията на ИП- няма отпадни води от дейността производство на ток.

- Захранването на обекта с електрическа енергия ще се изпълни от въздушен електропровод „Урожай“ 20кV, п/ст „Букьовци“.

По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 3, б. “а”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

***IІ. По отношение на изискванията на чл.31 от Закона за биологичното разнообразие (ЗБР):***

След направената проверка за местоположението, се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

Най-близо разположената защитена зона, на 150 м е BG0000508 "Река Скът" за опазване на природните местообитания и на дивата флора и фауна, обявена със Заповед № РД-49/ 17.01.2024 г. на министъра на околната среда и водите (обн. в Държавен вестник, бр. 10 от 0202.2024г).

Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

В имота няма "вековни или забележителни дървета", обявени по реда на ЗБР.

*Копие от писмото е изпратено до: Община Мизия, обл. Враца,*

/отговорено от РИОСВ-Враца на 27.02.2024г./